«Täiskäik, edasi!» võis hüüda nii mõnigi uljas kanuusse istuja kolm aastat tagasi Viljandi järvel, kui waldorfkooli õpilased asusid mööda vett Pärnu poole teele, et jõuda merele, nagu oli kombeks sadu aastaid tagasi.
Kolm kevadet hansateel
Ega noored osanud siis ette kujutada, kui pikaks nende seiklus kujuneb. «Arvasime, et sõidame kolme päevaga ära,» meenutas Mano Onni, waldorfkooli kaheksanda klassi õpilane, aastatetaguse ettevõtmise algust.